Η Αμερική αποδέχτηκε Ελληνικό αίτημα
Έλληνες εκπαιδευτικοί θα διαμένουν στις ΗΠΑ μέχρι 5 χρόνια για διδασκαλία
Η Δημοκρατική Βουλευτής , από την Νέα Υόρκη, η οποία μαζί με τον Ρεπουμπλικανό συνάδελφό της  από την Φλόριντα συμπροεδρεύουν του λεγόμενου , δηλαδή της κοινοβουλευτικής ομάδας προώθησης Ελληνικών θεμάτων στο Κογκρέσο των Ηνωμένων Πολιτειών, εξήρε απόφαση του Αμερικανικού Υπουργείου Εξωτερικών να επεκτείνει από τρία σε πέντε χρόνια την διάρκεια της βίζας J-1 για τους αποσπασμένους εκπαιδευτικούς από την Ελλάδα. Η ρύθμιση αυτή, που επιτεύχθηκε χάρις στην κινητοποίηση και τις έντονες ενέργειες των μελών του απαρτιζόμενου από 152 βουλευτές Hellenic Caucus, σχεδόν διπλασιάζει τον χρόνο προσωρινής παραμονής στις Ηνωμένες Πολιτείες των Ελλήνων εκπαιδευτικών οι οποίοι έρχονται στα πλαίσια σχετικού προγράμματος ανταλλαγών για να διδάξουν την γλώσσα, την ιστορία και τον πολιτισμό της Ελλάδας τόσο στα νεαρά βλαστάρια της ομογένειας όσο και σε κάθε ενδιαφερόμενο Αμερικανό. Όπως επισήμανε η , όταν ξεκίναγε την προσπάθεια για την αποδοχή του μέτρου, «οι αποσπασμένοι Έλληνες εκπαιδευτικοί προάγουν την αμοιβαία κατανόηση ανάμεσα στις δύο χώρες μας». Τώρα η Βουλευτής από την Νέα Υόρκη εξέφρασε την απόλυτη ικανοποίηση της κοινοβουλευτικής ομάδας προώθησης Ελληνικών θεμάτων για το ότι το State Department άκουσε με προσοχή τα επιχειρήματα της ομογένειας και τα αποδέχτηκε πλήρως επιτρέποντας στους Έλληνες εκπαιδευτικούς να παραμένουν μεγαλύτερα χρονικά διαστήματα στην Αμερική για την εκτέλεση του διδακτικού έργου τους. Η κυρία Maloney είναι πεπεισμένη ότι τα προγράμματα ανταλλαγής εκπαιδευτικών ενδυναμώνουν τους δεσμούς ανάμεσα στις Ηνωμένες Πολιτείες και την Ελλάδα και αποβαίνουν σε όφελος και των δύο πλευρών. Η φιλέλληνας νομοθέτης ευχαρίστησε επίσης όλους όσους συνέβαλαν στην σημαντική αυτή μεταρρύθμιση του προγράμματος υπέρ των αποσπασμένων εκπαιδευτικών από την Ελλάδα, περιλαμβανομένων του Ιδρύματος Cordell Hull Foundation for International Education, την Επιτροπή Παιδείας ΣΑΕ ΗΠΑ και την Ομοσπονδία Ελληνοαμερικανών Εκπαιδευτικών. Η διακεκριμένη ομογενής , υπό την ιδιότητά της ως προέδρου της Επιτροπής Παιδείας ΣΑΕ ΗΠΑ και της Ομοσπονδίας Ελληνοαμερικανών εκπαιδευτικών, ευχαρίστησε με την σειρά της όλα τα μέλη του Hellenic Caucus και ιδιαίτερα τους βουλευτές  και  “για τις επίπονες και αποτελεσματικές ενέργειές τους». Ήταν με πρωτοβουλία παραγόντων στους οποίους περιλαμβάνονταν και η κυρία Κοκόλη που το όλο θέμα τέθηκε υπόψη της κοινοβουλευτικής ομάδας προώθησης Ελληνικών υποθέσεων στο Κογκρέσο κατά την διάρκεια συνάντησης που πραγματοποιήθηκε στον Λόφο του Καπιτωλίου τον περασμένο Οκτώβριο υπό την αιγίδα της Ελληνικής Πρεσβείας στην Ουάσιγκτον. Η Πρεσβεία της Ελλάδος προέβη σε παράλληλες και συμπληρωματικές ενέργειες μέσω του Συντονιστή της  ο οποίος κατέθεσε σχετικό υπόμνημα στο State Department. Η  δήλωσε: «Είμαστε ικανοποιημένοι με την ρύθμιση που πετύχαμε διότι η Visa J-1 δημιουργούσε πολύπλευρα προβλήματα τόσο στους ίδιους τους αποσπασμένους όσο και τους Συντονιστές Εκπαίδευσης, καθόσον οι Αμερικανικές αρχές προέβαλλαν απαιτήσεις ως προς το εργασιακό καθεστώς τους, οι οποίες δεν γίνονταν αποδεκτές από τους εκπαιδευτικούς και για τον λόγο αυτό δεν επιθυμούσαν την απόσπασή τους στις ΗΠΑ». Ο Συντονιστής του ΣΑΕ για την Περιφέρεια ΗΠΑ, , πρόσθεσε: «Για μια ακόμα φορά καταδεικνύεται η αξία του Hellenic Caucus καθώς και το γνήσιο ενδιαφέρον των Αμερικανών πολιτικών Ελληνικής καταγωγής. Είμαστε ιδιαίτερα χαρούμενοι με την εξέλιξη αυτή που αφορά στους αποσπασμένους εκπαιδευτικούς και επηρεάζει την λειτουργία των κοινοτικών μας σχολείων και των δημοσίων σχολείων με Ελληνικό πρόγραμμα. Από την πλευρά μας ως ομογένεια πρέπει να αντιληφθούμε την αξία των Ελληνοαμερικανών στην Αμερικανική πολιτική και να τους ενισχύουμε με κάθε τρόπο. Επίσης, καταδεικνύεται για μια ακόμη φορά πως οι συντονισμένες ενέργειες αποφέρουν καρπούς».